

**Správa o činnosti pedagogického klubu**

|  |  |
| --- | --- |
| 1. Prioritná os | Vzdelávanie |
| 1. Špecifický cieľ | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| 1. Prijímateľ | Základná škola, M.R. Štefánika 910/51, 07501 Trebišov |
| 1. Názov projektu | Zvýšenie čitateľskej, matematickej a prírodovednej gramotnosti žiakov základnej školy |
| 1. Kód projektu ITMS2014+ | 312011R032 |
| 1. Názov pedagogického klubu | Klub učiteľov ČIG II. stupeň ZŠ |
| 1. **Dátum stretnutia pedagogického klubu** | **21.01.2021** |
| 1. Miesto stretnutia pedagogického klubu | ZŠ M. R. Štefánika, Trebišov |
| 1. Meno koordinátora pedagogického klubu | **Mgr. Peter Trella** |
| 1. Odkaz na webové sídlo zverejnenej správy | www.zsmrstv.edupage.org |
| 1. **Manažérske zhrnutie:**   **krátka anotácia**  - kritériá hodnotenia  - hodnotenie čítaného textu,  - efektívne stratégie a metódy pri hodnotení žiakov  **kľúčové slová**  - hodnotenie, kritéria, čitateľská gramotnosť   1. **Hlavné body, témy stretnutia, zhrnutie priebehu stretnutia:**  * oboznámiť sa procesmi hodnotenia výsledkov práce žiakov * navrhnúť vhodné postupy a formy zamerané na hodnotenie porozumenia textov, * vybrať spôsoby hodnotenia výstupov žiakov. | |
| **Kritéria hodnotenia textov na čítanie s porozumením**  Učebný text má pri výučbe veľa rôznych funkcií. Musí spĺňať najrôznejšie úlohy a zodpovedať mnohým požiadavkám. Musí byť jednoduchý a súčasne musí dávať maximum informácií, pričom nesmie byť presýtený.  Prirodzenou súčasťou výchovno-vzdelávacieho procesu je hodnotenie procesov a výsledkov práce žiakov, ktorí pracujú s rôznymi textami zameranými na čitateľskú gramotnosť..  Príprava spôsobov hodnotenia úspešnosti žiakov v čítaní s porozumením nadväzuje a logicky súvisí s predchádzajúcimi časťami plánovania, pretože vychádzame z toho, čo budeme hodnotiť (výkon v súlade so vzdelávacím štandardom) a podľa ktorých kritérií budeme hodnotiť (očakávaná miera výkonu).  Pri plánovaní spôsobov hodnotenia učiteľ uvažuje nad otázkami:  *Ktorý druh hodnotenia použijem?*  *Ako zistím výkon žiaka?*  *Akou formou vyjadrím hodnotenie výkonu?*  **Priebežné hodnotenie** - má spĺňať poznávaciu funkciu, a preto je založené na poskytovaní vecnej spätnej väzby žiakovi v ústnej alebo písomnej forme.  **Záverečné hodnotenie** - má uzatvárať proces učenia sa žiaka, preto sa obvykle spája s tematickým či časovým celkom. Je vhodné a logické, ak učiteľ plánuje spôsoby hodnotenia úspešnosti žiaka v čítaní s porozumením na záver tematického celku a v súlade so ŠkVP. Priebežné a záverečné hodnotenie je jedným z druhov hodnotenia.  Spomedzi rôznych nástrojov sa v našej praxi aj na vyučovaní používajú najčastejšie riadené ústne skúšanie, test a písomná práca.  **Ústnym skúšaním** je možné zistiť dvojaké schopnosti. Ak pri individuálnom skúšaní použijeme známy text, s ktorým sa žiak oboznámil na predchádzajúcich vyučovacích hodinách, učiteľ otázkami zistí len reproduktívne zručnosti. Žiaci by preto mali dostať neznámy text, aby prejavili dosiahnutú úroveň schopnosti spracovať informácie, úroveň svojej čitateľskej gramotnosti. Vyžaduje si to však dostatok času, čo býva na jednej vyučovacej hodine problém.  Vhodnejším nástrojom sa ukazuje **test**, pri ktorom má žiak viac času odpovedať na úlohy. Aj rôzne formy testových úloh poskytujú priestor učiteľovi na zlepšovanie ich kvality a žiakovi zase možnosť uplatnenia a rozvoja viacerých myšlienkových operácií. Test využívajú učitelia ako nástroj aj v priebežnom hodnotení, avšak v zmysle funkcie priebežného hodnotenia by mal ukázať žiakom, v čom sa má ešte zlepšovať.  Špecifické nástroje na zisťovanie porozumenia uvádza Gavora (2003), učiteľ ich môže použiť bez ohľadu na obsah učiva a s ľubovoľným textom:   * **Text s pomiešanými vetami** je vhodnou metódou na zistenie medzivetného porozumenia. Žiak pracuje s textom, v ktorom sú vety s poprehadzovaným poradím a jeho úlohou je zoradiť vety podľa zmyslu. * **G-test** meria jednoduché porozumenie medzivetných vzťahov. Každá položka sa skladá z vety a otázky, ktorá sa viaže na túto vetu. Ide o rýchlostný test, na ktorý majú žiaci pevne stanovený čas. Obsahuje veľký počet odpovedí, aby aj najrýchlejší žiaci mali dostatok položiek na odpovede. Obtiažnosť položiek postupne narastá, vety sú dlhšie a obsahujú viac odborných názvov. * **Cloze test** sa dnes používa na meranie pochopenia vnútrovetných a medzivetných vzťahov. Pozostáva z textu, ktorý má vynechané každé n-té slovo. Úlohou žiaka je chýbajúce slovo podľa významu doplniť. Vynechané slovo býva obyčajne každé piate, ale môže byť aj v rozmedzí od 5 – 11. Text dosahuje dĺžku asi 350 slov, pričom úvodná a záverečná časť textu neobsahuje medzery, aby sa čitateľ zoznámil s kontextom. Počet medzier je obyčajne 50. Hodnotí sa množstvo správne doplnených medzier. Žiak vypĺňa cloze test bez časového obmedzenia. * **Metóda verifikácie viet** meria hlbšie, nie povrchové porozumenie textu. Vyžaduje od žiaka dôkladnú sémantickú analýzu prečítaného textu a ponúkaných odpovedí.   Pri tvorbe testu môže učiteľ využívať rôzne formy testových úloh, ktoré sa používajú v didaktickom teste. Najčastejšie formy testových úloh:   * *Uzavreté úlohy* * *Polootvorené úlohy* * *Otvorené úlohy*   Učitelia slovenského jazyka a literatúry majú možnosť využiť vo väčšej miere ďalší nástroj, ktorým je písomná slohová práca. Za vhodné považujeme v ZŠ a SŠ charakteristiku, umelecký opis, úvahu, referát, na overenie všetkých zručností v rámci čitateľskej gramotnosti.  **Hodnotenie** - treba hodnotiť výstupy z učenia sa žiaka. Preto si učiteľ pripravuje klasifikáciu – kvantitatívne formy hodnotenia (známky, body, percentá, symbol), ale aj slovné hodnotenie – kvalitatívnu formu hodnotenia.  Za **dobrého učiteľa** je považovaný v štátoch OECD okrem iného ten, ktorého charakterizuje v práci **permanentná spätná väzba**, reflexia, analýza a hodnotenie vlastnej práce a jej zefektívňovanie a optimalizácia (Turek, 2005).  **Výsledky žiakov** – úroveň splnenia výkonového štandardu, ktorý bol naplánovaný v ŠkVP. Učiteľ analyzuje výstupy žiakov a hodnotí výkon žiakov podľa pripravených kritérií. Nestačí však len štatisticky vyjadriť prospech, napríklad v didaktickom teste alebo písomnej práci, ale **kvalitatívne analyzovať**, čo z výkonového štandardu žiaci zvládli a v čom majú problémy. Hodnotenie výsledkov si vyžaduje ich **porovnanie s plánovanými cieľmi.**   1. **Závery a odporúčania:**   Vybrať vhodné kritéria hodnotenia žiakov pri výučbe čítania s porozumením.  Vybrať a uplatniť vhodné zamerané na sebahodnotenie žiakov.  Plánovať prípravu pred hodnotením žiaka.  Porovnávať plánovanie s cieľmi a zamerať sa na spätnú väzbu. | |

|  |  |
| --- | --- |
| 1. Vypracoval (meno, priezvisko) | Mgr. Dana Valcerová |
| 1. Dátum | 21.01.2021 |
| 1. Podpis |  |
| 1. Schválil (meno, priezvisko) | Mgr. Peter Trella |
| 1. Dátum | 21.01.2021 |
| 1. Podpis |  |

**Príloha:**

Prezenčná listina zo stretnutia pedagogického klubu

Príloha správy o činnosti pedagogického klubu 

|  |  |
| --- | --- |
| Prioritná os: | Vzdelávanie |
| Špecifický cieľ: | 1.1.1 Zvýšiť inkluzívnosť a rovnaký prístup ku kvalitnému vzdelávaniu a zlepšiť výsledky a kompetencie detí a žiakov |
| Prijímateľ: | Základná škola, M.R. Štefánika 910/51, 07501 Trebišov |
| Názov projektu: | Zvýšenie čitateľskej, matematickej a prírodovednej gramotnosti žiakov základnej školy |
| Kód ITMS projektu: | 312011R032 |
| Názov pedagogického klubu: | **Klub učiteľov ČIG II. stupeň ZŠ** |

# PREZENČNÁ LISTINA

Miesto konania stretnutia: Základná škola, M.R. Štefánika 910/51, 07501 Trebišov,

miestnosť č. 85

Dátum konania stretnutia: **21.01.2021**

Trvanie stretnutia: od 14:00 hod. do 16:00 hod.

Zoznam účastníkov/členov pedagogického klubu: **Klub učiteľov ČIG II. stupeň ZŠ**

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
| 1. | Mgr. Zuzana Kaľavská |  | ZŠ, M.R. Štefánika 910/51, 07501 Trebišov |
| 2. | Mgr. Mária Lörinčíková |  | ZŠ, M.R. Štefánika 910/51, 07501 Trebišov |
| 3. | Ing. Monika Pačová |  | ZŠ, M.R. Štefánika 910/51, 07501 Trebišov |
| 4. | Mgr. Andrea Petriková |  | ZŠ, M.R. Štefánika 910/51, 07501 Trebišov |
| 5. | Mgr. Jana Tociková |  | ZŠ, M.R. Štefánika 910/51, 07501 Trebišov |
| 6. | PaedDr. Petra Tothová |  | ZŠ, M.R. Štefánika 910/51, 07501 Trebišov |
| 7. | Mgr. Peter Trella |  | ZŠ, M.R. Štefánika 910/51, 07501 Trebišov |
| 8. | Mgr. Dana Valcerová |  | ZŠ, M.R. Štefánika 910/51, 07501 Trebišov |
| 9. | Mgr. Roman Čorba |  | ZŠ, M.R. Štefánika 910/51, 07501 Trebišov |

Meno prizvaných odborníkov/iných účastníkov, ktorí nie sú členmi pedagogického klubu a podpis/y:

|  |  |  |  |
| --- | --- | --- | --- |
| č. | Meno a priezvisko | Podpis | Inštitúcia |
|  |  |  |  |
|  |  |  |  |
|  |  |  |  |